Bučiak veľký

Bučiak veľký (iné názvy: bučiak trsťový, bučiak trstinový; lat. Botaurus stellaris) je druh z čeľade volavkovité. Žije v paleakrtickej a etiópskej oblasti. Hniezdi v trstinách nížinných vodných plôch. Na Slovensku sa vyskytuje hlavne na Podunajskej a Východoslovenskej rovine. Podľa Medzinárodnej únie na ochranu prírody a prírodných zdrojov bučiak veľký patrí medzi najmenej ohrozené druhy, trend celkovej populácie je stabilný.

 Opis 
Dorastá do dĺžky 69 až 81 centimetrov a má hmotnosť v rozpätí 900 až 1100 gramov. Žije v mokrých rákosových porastoch a živí sa rybami. Hniezdi od apríla do júla, samička kladie 4 až 6 vajec.

 Výskyt a stav na Slovensku 
Hniezdenie bolo dokázané na 16,10 % mapovacích kvadrátov, zimovanie na 4.40 % mapovacích kvadrátov., 

Odhadovaný počet hniezdiacich párov je 50 - 100, zimujúcich jedincov 5 - 30. Veľkosť populácie i územie, na ktorom sa vyskytuje, vykazujú mierny pokles od 20 - 50%. Ekosozologický status v roku 1995 E - ohrozený druh. V roku 1998 VU:B1,  VU - zraniteľný. V roku 2001 VU - zraniteľný. V roku 2014 VU* D - zraniteľný. Európsky ochranársky status SPEC3 - druhy, ktorých globálne populácie nie sú koncentrované v Európe, ale majú tam nevhodný ochranársky status. Stupeň ohrozenia V - zraniteľný druh.

V roku 2023 CR C2a(i); D - kriticky ohrozený z dôvodu klesajúceho počtu hniezdnych párov. Početnosť je veľmi nízka, 1060 párov. Hlavnou príčinou je pokles vody v mokradiach.

 Ochrana 
Je zákonom chránený, spoločenská hodnota je 4000 € (Vyhláška MŽP č. 170/2021). Bučiak veľký je druh európskeho významu, ktorý sa vyskytuje ako kritériový druh v troch chránených vtáčich územiach.

 Galéria 

 Referencie 

 Iné projekty 

 Externé odkazy 



Kategória:Volavkovité
Kategória:Najmenej ohrozené druhy
Kategória:Vtáky na Slovensku